Prince of Persia evidon a zo unan eus ar c'hoarioù koshañ a anavezan. Unan eus ar re gentañ em befe c'hoariet gantañ war ur c'hozh urzhiataer (ne oa ket ken fall-se d'ar mare-se). Klasket em eus bet c'hoari gant ar re nevez, an eil ma ne fazian ket. Ne gaven ket fall met kalz re start e oa evidon, ha c'hoariet 'm eus e-pad un eur d'ar muiañ araok koll pasianted ha soñjal "e oa gwelloc'h araok". Ma ouzhpennomp e lak ar film ac'hanon da soñjal e traoù droch bet lâret e-pad un nozvezh gant kenseurted e rae kalz memestra. Met bon, digor a-spered on setu 'm eus e sellet.  N'eo ket nul penn-da-benn ar film, ur sapre bagad aktourien plijus a zo (estreget Gemma "plastic fantastic" Arterton, yeeee, n'hallan ket he c'houzañv ken). An efedoù ispisial n'int ket re fall, dreist-holl pa vez implijet an traez. Un aergelc'h doare Aladdin a zo ha setu. Un tamm klasel eo an istor ha n'eo ket gwall luziet met setu, efedus eo evit pezh eo.  Hir eo memestra hag ur sapre kudenn 'm eus bet er fin "ret eo deomp mont da lec'h-mañ-lec'h!" div eilenn warlerc'h emaint di. Bon, na seblant ket re start beajiñ neuze! N'eo ket gwall dra eveljust, met spontet on bet un tamm^^  Setu, ur film da vezañ gwelet ur wech. Pe get. Ne vern.